26.9.2023
MT
Il-Ġurnal Uffiċjali tal-Unjoni Ewropea
L 237/129
Il-paragrafu A1 jipprovdi gwida relatata mal-applikazzjoni.
94
Għal kontribuzzjonijiet minn impjegati jew partijiet terzi li jkunu attribwiti ma’ perjodi tas-servizz f’konformità mal-paragrafu 93(a), bidliet fil-kontribuzzjonijiet jirriżultaw:
(a) fil-kost tas-servizz kurrenti u passat (jekk dawn il-bidliet ma jkunux stipulati fit-termini formali ta’ pjan u ma jirriżultawx minn obbligu kostruttiv); jew
(b) fi qligħ u telf attwarjali (jekk dawn il-bidliet ikunu stipulati fit-termini formali ta’ pjan, jew jirriżultaw minn obbligu kostruttiv).
95
Xi benefiċċji ta’ wara l-impjieg huma marbuta ma’ varjabbli bħal-livell ta’ benefiċċji tal-irtirar mill-Istat jew il-kura medika mill-Istat.
Il-kejl ta’ dawn il-benefiċċji jirrifletti l-aħjar stima ta’ dawn il-varjabbli, abbażi ta’ data storika u evidenza affidabbli oħra.
96
Suppożizzjonijiet dwar il-kostijiet mediċi għandhom iqisu l-bidliet futuri stmati fil-kost tas-servizzi mediċi, li jirriżultaw kemm mill-inflazzjoni kif ukoll mill-bidliet speċifiċi fil-kostijiet mediċi.
97
Il-kejl tal-benefiċċji mediċi ta’ wara l-impjieg jeħtieġ suppożizzjonijiet dwar il-livell u l-frekwenza tat-talbiet futuri u l-kost sabiex dawk it-talbiet jiġu ssodisfati.
Entità tistma l-kostijiet mediċi futuri abbażi ta’ data storika dwar lesperjenza tal-entità stess, supplimentata, fejn meħtieġ, minn data storika minn entitajiet oħra, kumpaniji talassigurazzjoni, fornituri mediċi jew sorsi oħra.
Stimi tal-kostijiet mediċi futuri jqisu l-effett ta’ avvanzi teknoloġiċi, il-bidliet fl-użu tal-kura tas-saħħa jew xejriet fil-prestazzjoni u bidliet fl-istat tas-saħħa tal-parteċipanti fil-pjan.
98
Il-livell u l-frekwenza tat-talbiet huma partikolarment sensittivi għall-età, għall-istat tas-saħħa u għas-sess talimpjegati (u d-dipendenti tagħhom) u jistgħu jkunu sensittivi għal fatturi oħra bħall-post ġeografiku.
Għaldaq­ stant, id-data storika tiġi aġġustata skont kemm it-taħlita demografika tal-popolazzjoni tkun differenti minn dik tal-popolazzjoni użata bħala bażi għad-data.
Tiġi aġġustata wkoll meta jkun hemm evidenza affidabbli li x-xejriet storiċi mhumiex se jkomplu.
Kost tas-servizz passat u qligħ u telf mas-saldu 99
Meta jiġi determinat il-kost tas-servizz passat, jew qligħ jew telf mas-saldu, entità għandha tkejjel millġdid l-obbligazzjoni (assi) tal-benefiċċju definit billi tuża l-valur ġust kurrenti tal-assi tal-pjan u suppo­ żizzjonijiet attwarjali kurrenti (fosthom ir-rati tal-imgħax kurrenti tas-suq u prezzijiet kurrenti oħra tassuq) li jirrifletti:
(a) il-benefiċċji offruti skont il-pjan u l-assi tal-pjan qabel l-emenda fil-pjan, it-tnaqqis jew is-saldu; u
(b) il-benefiċċji offruti skont il-pjan u l-assi tal-pjan wara l-emenda fil-pjan, it-tnaqqis jew is-saldu.
100
Entità ma għandhiex għalfejn tiddistingwi bejn kost tas-servizz passat li jirriżulta minn emenda fil-pjan, kost tasservizz passat li jirriżulta minn taqsir jew qligħ jew telf mas-saldu jekk dawn it-tranżazzjonijiet iseħħu flimkien.
F’xi każijiet, emenda fil-pjan isseħħ qabel is-saldu, bħal meta entità tbiddel il-benefiċċji skont il-pjan u ssalda lbenefiċċji emendati aktar tard.
F’dawn il-każijiet entità tirrikonoxxi l-kost tas-servizz passat qabel kwalunkwe qligħ jew telf mas-saldu.
101
Saldu jseħħ flimkien ma’ emenda u taqsir fil-pjan jekk pjan jiġi terminat bir-riżultat li l-obbligu jiġi saldat u l-pjan ma jibqax jeżisti.
Madankollu, it-terminazzjoni ta’ pjan ma tkunx saldu jekk il-pjan jiġi sostitwit bi pjan ġdid li joffri benefiċċji li huma, fis-sustanza tagħhom, l-istess.